6. Сталінская архітэктура. Так, варшаўцы не любяць тыя велізарныя страшыдлы, дзеля якіх быў зруйнаваны сапраўдны стары цэнтр. Беларусы, наадварот, сталінкі, што атачаюць плошчу Перамогі, ці Кастрычніцкую, цэняць. Але вось што відавочна: без Палаца культуры і навукі Варшава была б усярэдненым і не вельмі пазнавальным еўрапейскім горадам. Сталін — толькі зразумейце мяне правільна — надаў нашым гарадам харызмы, цалкам скалечыўшы іх спрадвечную забудову. Калі б Мінск фармаваўся пазней, ужо за Хрушчовым-Машэравам, ён бы сваёй вычварэнскай безаблічнасцю нагадваў які Новасібірск. Так ёсць хаця б цуд вуліцы Кашавога; так ёсць хаця б Асмолаўка і праспект Незалежнасці з іх унікальнымі сталінкамі. А захаваць гісторыю ажно да 1991-га нам бы і так і так не дазволілі (гл. наступны пункт).